Diari Oficial de la Generalitat Valenciana


Sumari del DOGV 4414, del 09-01-2003 (2002/14310)

ORDE de 10 de desembre de 2002, de la Conselleria de Cultura i Educació, per la qual se suprimix la Secció de l'Institut d'Educació Secundària Vicente Blasco Ibáñez de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14188


Data del document
:   10-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament públic

ORDE de 10 de desembre de 2002, de la Conselleria de Cultura i Educació, per la qual se suprimix la Secció de l'Institut d'Educació Secundària Vicente Blasco Ibáñez de València. [2002/14753]
  
L'Orde d'11 de juliol de 1989, de la Conselleria de Cultura i Educació (DOGV de 26 de setembre) va crear una secció dependent de l'Institut Politècnic de Formació Professional Vicente Blasco Ibáñez de València, actualment denominat Institut d'Educació Secundària Vicente Blasco Ibáñez.
  
Els estudis de planificació educativa, efectuats per la Direcció General de Centres Docents d'esta Conselleria han conclòs que el citat centre ja no cal per a prestar el servici educatiu, per la qual cosa correspon ordenar el seu cessament.
  
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/97, de 2 de setembre, de Govern Valencià, faculta la Conselleria de Cultura i Educació per a la creació i supressió de les seccions d'Educació Secundària Obligatòria.
  
L'Orde de 31 de juliol de 1998, de la Conselleria de Cultura, Educació i Ciència, DOGV de 20 d'agost, regula les seccions dels instituts d'Educació Secundària.
  
En virtut d'això i, en ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Se suprimix la Secció de l'Institut d'Educació Secundària Vicente Blasco Ibáñez, de València, codi 51146081. El centre cessarà les seues activitats amb efectes de la finalització del curs escolar 2001/2002.
  
Segon
  
Els expedients de l'alumnat es custodiaran en l'Institut d'Educació Secundària Vicente Blasco Ibáñez de València, codi 31874858.
  
Tercer
  
El material inventariable i fungible de la secció es transferirà a l'Institut d'Educació Secundària Ausiàs Marc de València, codi 29688304.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i el desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana; no obstant això, els seus efectes s'entenen referits a la finalització del curs escolar 2001/2002.
  
València, 10 de desembre de 2002
  
El conseller de Cultura i Educació
  
MANUEL TARANCÓN FANDOS